jkorsvik/nowiki_second_scrape_merged huggingface dataset:
Operasjon Hardboiled

Operasjon Hardboiled var en militær avledningsmanøver under den andre verdenskrigen.  Den ble utført av de allierte i 1942, og det var det første forsøket på avledning fra London Controlling Section (LCS). Formålet var å overbevise aksemaktene at de allierte snart skulle invadere tysk-okkuperte Norge.


== Bibliografi ==
Crowdy, Terry (2008). Deceiving Hitler: Double Cross and Deception in World War II. Oxford: Osprey Publishing. ISBN 1-84603-135-4. 
Holt, Thaddeus (2005). The Deceivers: Allied Military Deception in the Second World War. London: Phoenix. ISBN 0-7538-1917-1. 
Howard, Michael (1990). British Intelligence in the Second World War: Strategic Deception. New York: Cambridge University Press. ISBN 978-0-521-40145-6. 
Levine, Joshua (2011). Operation Fortitude: The True Story of the Key Spy Operation of WWII that Saved D-Day (1. publ. utg.). London: Collins. ISBN 978-0-00-731353-2. 
Rankin, Nicholas (2008). Churchill's Wizards: The British Genius for Deception 1914–1945. London: Faber and Faber. ISBN 0-571-22195-5.
Chrudimka

Chrudimka er en elv i regionen Pardubice i Böhmen. Det er en venstre sideelv til Labe (Elben). Fra kilden ved tettstedet Kameničky følger den en stort sett nordlig retning, og passerer på veien byen Chrudim. Utløpet er ved byen Pardubice.


== Referanser ==


== Eksterne lenker ==
(en) Chrudimka – kategori av bilder, video eller lyd på Commons
Unni Kristin Skagestad

Unni Kristin Skagestad (født 8. september 1958) er en norsk skuespiller, kurs- og foredragsholder i formidling og retorikk. 
Unni Kristin Skagestad har siden 2009 undervist i presentasjonsteknikk, formidling og retorikk gjennom Ditt Uttrykk.  Hun gikk ut av Statens teaterhøgskole 1982 og debuterte samme år på Nationaltheatret. Ved Rogaland Teater spilte hun blant annet Arlie i Slippe fri av Marsha Norman og Audrey i Little Shop of Horrors av Howard Ashman og Alan Menken. På Lilla Teatern i Helsingfors spilte hun hovedrollen Johanna i Flykt mot norr av Klaus Mann og Solveig i Peer Gynt av Henrik Ibsen spilte hun ved Nationaltheatret 1985-1986. 
Hun ble ansatt ved Den Nationale Scene i Bergen i 1986 og spilte her mange ledene roller, blant annet Ho i Og aldri skal vi skiljast av Jon Fosse, Maureen i Skjønnhetsdronningen av Martin McDonagh, Teresita i Livets Spil av Knut Hamsun, Katerina i Tordenværet av Ostrovskij, May i Steg av Samuel Beckett, Prinsesse Budur i Arabiske Netter av Mike Alfreds, Kassandra, Elektra og Pallas Athene i Orestien av Aiskhylos, samt Ofelia i Hamlet av William Shakespeare, Solveig i Peer Gynt av Henrik Ibsen, Gina i Vildanden av Henrik Ibsen, Jelena i Onkel Vanja av Anton Tsjekhov, Lydia Munthe i Hellemyrsfolket av Amalie Skram og Gunnar Staalesen, Skjønnheten i Timen da vi ikke visste noe om hverandre av Peter Handke.


== Filmografi ==
1997: Familiesagaen de syv søstre (TV 2)
1995: Kinobilletten
1995: Den sjette dag (NRK)
1993: Kalle og englene
1990: Gränslots  (STV2)
1988: Som man ropar (STV2)
1988: Peer Gynt (NRK)Unni Kristin Skagestad har også gjort mange roller i radioteateret, har skrevet manus og hatt regi på flere oppsetninger etter studier ved University of Minnesota og Montana State University i USA. Blant disse manus og regi for TV-produksjon i Nepal. 
Unni Kristin Skagestad er datter av Reidar Skagestad og Hermine Bernhoft Osa Skagestad, søster av skuespiller Gard Skagestad og Liv Hege Skagestad. Bosatt i Oslo.


== Referanser ==


== Eksterne lenker ==
(en) Unni Kristin Skagestad på Internet Movie Database 
(no) Unni Kristin Skagestad hos Sceneweb 
(sv) Unni Kristin Skagestad i Svensk Filmdatabas 
(en) Unni Kristin Skagestad hos The Movie Database
Ploučnice

Ploučnice (tysk:  Der Polzen) er en elv i regionen Ústí nad Labem i Böhmen. Det er en høyre sideelv til Labe (Elben). Ploučnice starter to kilometer fra Osečná., og har sine kilder ved fjellet Ještěd. Utløpet er ved byen Děčín.På 1500-tallet ble Průrva Ploučnice bygget ved Noviny pod Ralskem, en 150 meter lang underjordisk kanal som fungerte som utløp for et reservoar.


== Referanser ==


== Eksterne lenker ==
(en) Ploučnice – kategori av bilder, video eller lyd på Commons
Kalle og englene

Kalle og englene er en norsk drama- og familiefilm fra 1993 i regi av Ole Bjørn Salvesen. I rollene ses blant andre Tom Bech Letessier, Karl Sundby og Helge Jordal.Innspillingen fant sted i Jomfruland utenfor Kragerø og på Tromøya utenfor Arendal.Filmen ble i 1993 belønnet med de nordiske filminstituttenes pris for beste barnefilm og i 1994 med en pris under en festival i Poznań. I 1995 ble den nominert til en Guldbagge i kategorien beste film.


== Handling ==
Kalle er en åtte år gammel gutt, som bor med sine foreldre og sin eldre bror i en norsk by. Under en flytur omkommer Kalles pappa og Kalles farmor beretter da om englene som kommer for å hente pappaen og føre ham til himmelen.


== Rolleliste ==
Tom Bech Letessier – Kalle
Karl Sundby – Engelen Mikael
Helge Jordal – Pappa
Unni Kristin Skagestad – Mamma
Petter Width Kristiansen – Johnny
Margreth Weivers – Farmor
Lothar Lindtner – Farfar
Camilla Martens – Mona
Live Nelvik – Maria
Ingar Helge Gimle – Jakobsen
Geo von Krogh - Doktor Thorvaldsen
Sverre Hansen – Erkeengel 1
Kjell Stormoen – Erkeengel 2


== Referanser ==


== Eksterne lenker ==
(en) Kalle og englene på Internet Movie Database 
(no) Kalle og englene i Nasjonalbibliotekets filmografi 
(no) Kalle og englene hos Filmfront 
(sv) Kalle og englene i Svensk Filmdatabas 
(nl) Kalle og englene på MovieMeter
Ole Bjørn Salvesen

Ole Bjørn Salvesen (født 15. desember 1948) er en norsk filmregissør.Salvesen studerte filmregi på Dramatiska institutet i Stockholm. Han regisserte flere kortfilmer innen han i 1993 langfilmsdebuterte med Kalle og englene. Filmen ble tildelt de nordiske filminstituttenes pris for beste barnefilm under en festival i Lübeck i 1993 og ble nominert til en Guldbagge i 1995 i kategorien beste film.


== Filmografi ==
1993: Kalle og englene


== Referanser ==


== Eksterne lenker ==
(en) Ole Bjørn Salvesen på Internet Movie Database 
(en) Ole Bjørn Salvesen hos The Movie Database
Seifeddine Mejri

Seifeddine Mejri (født 1996) er en tunisisk friidrettsutøver som konkurrerer i stavsprang. Han gull fra Juniorafrikamesterskapet i friidrett 2015 som fremste internasjonale meritt.


== Idrettskarriere ==
Mejri deltok ved det arabiske ungdomsmesterskapet i friidrett 2013 i Kairo, der han vant stavsprang med 4,20 meter som beste hopp.I 2015 vant han også stavhopp ved Juniorafrikamesterskapet i friidrett 2015, der han hoppet 4,80 meter, 40 cm bak sin egen personlige rekord. Ved det nigerianske juniormesterskapet i friidrett i juli satte han ny nasjonal juniorrekord, med 5,00 meter.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Thankgod Igube

Thankgod Igube (født 11. november 1998) er en nigeriansk friidrettsutøver som konkurrerer i sprintløp. Han gull på 4 x 100 meter stafett fra Juniorafrikamesterskapet i friidrett 2015 som fremste internasjonale meritt.


== Idrettskarriere ==
Ved Juniorafrikamesterskapet i friidrett 2015 vant Nigeria gull på 4 x 100 meter stafett, der Igube løp sammen med Victor Peka, Chuwudi Olisakwe og Divine Oduduru.


== Referanser ==


== Eksterne lenker ==
(en) Thankgod Igube – World Athletics 
(en) Profil hos All-Athletics Arkivert 23. desember 2015 hos Wayback Machine.
Rara nasjonalpark

Rara nasjonalpark er et nasjonalpark i Himalaya i Nepal som ble etablert i 1976. Parken er Nepals minste og utgjør 106 kvadratkilometer i de to distriktene Mugu og Jumla. I nasjonalparken ligger innsjøen Rara, som ligger 2 990 meter over havet parken ble dannet for å beskytte den unike flora og fauna i området.
Parken ligger i høyder mellom 2 800 og 4 039 meter over havet, og er omgitt av Chuchemara Peak, på sydsiden av Rara Lake, og fjelltoppene  Ruma Kand og Malika Kand i nord. Rara Lake er den største ferskvannskilden i Nepal med et areal på 10,8 km² og en største dybde på 167 meter. Innsjøen er oval, 5 kilometer lang og 3 kilometer bred. Den har utløp i Mugu-Karnali-elven, via Nijar Khola.Rara National Park administreres av Department of National Parks and Wildlife Conservation and protected med assistanse fra militæret i Nepal.


== Klima ==
Om vinteren faller temperaturen i nasjonalparken til under frysepunktetet, og flere fjelloverganger blir blokkert av snø. Somrene er varme og i monsunsesongen fra juni til august er det vanskelig å ta seg frem til parken.


== Vegetasjon ==
Det finnes over tusen ulike tresorter og plantearter i parken, blant andre rhododendron, furu, edelgran brun eik, bjørk. I høyder lavere enn 3 200 meter, består vegetasjonen i hovedsak av tårefuru (Pinus excelsa), rhododendron (Rhododendron arboretum), himalayafuru, svarteiner og  himalayasypress. I høyder over 3 200 meter består vegetasjonen av tett skog med en blanding av edelgran, gran og furu.


== Fauna ==
I parken er det oppdaget 51 pattedyrarter , 241 fuglearter, to reptil- og amfibiearterer og tre fiskearter. Blant disse er moskushjorter, rød panda, snøleopard, kragebjørn, indisk leopard, sjakaler, ville geiter, villsvin, otter, asiatisk villhund, aper og  rhesusape.Av de 241 fugleartene er det 49 arter som bare holder til i våtmare
ker. Sothøneer oppholder seg ofte i innsjøen i løpet av vinteren. Toppdykker og svarthalset lappedykker, rødhodet taffeland, stokkand, krikkand og laksand er vanlig.I Lake Rara ble det i 1979 oppdaget tre arter snøørret, som ble beskrevet som nye arter som ikke er funnet noe annet sted: Nepalsk snøørret (Schizothorax nepalensis), rara snøørret (Schizothorax raraensis) og Schizothorax macrophthalmus. I 1979 ble det også observert tre nye arter av frosker som ikke er funnet andre steder.


== Turisme ==
Turister og besøkende kan nå Rana nasjonalpark etter en tre dagers fottur fra Jumla eller Kolti. En alternativ rute er en ti dagers fottur fra Surkhet. Innsjøen i parken har under 200 besøkende turister årlig.


== Referanser ==
Svenska Dynamiska Sportskytteförbundet

Svenska Dynamiska Sportskytteförbundet (SDSA) er det svenske forbundet for dynamisk sportsskyting under International Practical Shooting Confederation.


== Se også ==
Liste over skytterorganisasjoner
Dansk Sportsskytte Forbund
Dynamisk Sportsskyting Norge


=== Andre skytterforbund i Sverige ===
Svenska Jägareförbundet (SJF)
Svenska Pistolskytteförbundet (SPSF)
Svenska Skidskyttedförbundet (SSF)[1]
Svenska Skyttesportförbundet (SvSF), sammenslåing av tidligere Svenska Sportskytteförbundet (SSF), Frivilliga skytterörelsen (FSR) og Skytterörelsens Ungdomsorganisation (Skytte UO)
Svenska Svartkruts Skytte Federationen (SSSF)[2]
Svenska Westernskytteförbundet (SWSF)[3]


== Referanser ==


== Eksterne lenker ==
Offisiell hjemmeside for Svenska Dynamiska Sportskytteförbundet
Offisiell Facebook-side for Svenska Dynamiska Sportskytteförbundet
Bilia (selskap)

Bilia AB er Nordens største bilforhandlergruppe og har virksomheter i Norge, Sverige og Tyskland.


== Norge ==
I Norge har Bilia salgsansvaret og serviceansvar for BMW, MINI, Lexus, Volvo og Toyota. Bilia utfører også service på Mini ved anleggene i Drammen og på Skøyen.Bilia Personbil as er lokalisert i Oslo, Akershus, Buskerud, Hedmark, Oppland, Vestfold, Telemark og Trøndelag.


=== Historie ===
Det som i dag er Bilia Personbil as ble grunnlagt av John Erik Isberg. Han flyttet i tenårene fra Sverige til Norge og sin karrière i bilbransjen som sjåfør og mekaniker. Han var i tillegg aktiv i motorsport og kom etterhvert i kontakt med Volvo. Dette resulterte i at han i 1933 fikk forhandleravtale i Oslo. Bilia har siden den gang vært forhandler av Volvo.
I mange år var Bilia Personbil as kjent som Isberg's Personbil as. 

2006: Bilia Personbil as overtok Tronrud Bil.
2008: Bilia Personbil as overtok BilForum.
2012: Bilia Personbil as overtok Stenshagen Bil Oslo og Kongsvinger.
2014: Bilia Personbil as solgte avdelingen på Forus.
2015: Bilia Personbil as overtok samtlige aksjer i Toyota Hell Bil AS og Toyota Horten Tønsberg. De to selskapene heter nå Toyota Bilia.


== Galleri ==


== Referanser ==


== Eksterne lenker ==
Hjemmeside
Bilia Sverige
Bilia AB - Investor relations
Anton Johan Holmboe

Anton Johan Holmboe (født 3. juni 1836 på Tromsø, død 3. mars 1920 i Kristiania) var en norsk kjøpmann og ordfører i Vardø.Holmboe etablerte virksomhet i Vardø, og var byens nest største kjøpmann, og en initiativsrik foregangsmann i Finnmark. Holmboes forretninger omfattet innkjøp og eksport av fisk, handel med blant annet kull, trelast, never, salt og høy, og agentur innen brann- og sjøforsikring.I en periode på syv år, fra 1861 til 1866, var han Vardøs ordfører.
Han var også kommunestyrerepresentant i mange år, hadde dessuten flere verv innen kommunale kommisjoner, og var formann i handelsforeningen og i to tiår sparebankdirektør i Vardø.
Fra 1880 var Holmboe dansk visekonsul, og fra 1881 tysk konsul.


== Referanser ==
Gilson (Illinois)

Gilson er et kommunefritt område i Knox County, Illinois. Det hadde 190 innbyggere i 2010.
Området ligger sørøst for Galesburg. BNSF Railway har en jernbane i Gilson.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Poulssonhamaren

Poulssonhamaren er et fjell i Heimefrontfjella i Dronning Maud Land. Det ligger i lengst sørvest i Skjønsbergskarvet og høyeste punkt måler 2660 moh.Området ble observert og fotografert fra fly under Maudheimekspedisjonen i januar 1952. Fjelltoppen er navngitt etter brødrene Erik T. Poulsson (1897–1978) og Leif T. Poulsson (1898–), begge ledende motstandsfolk under andre verdenskrig.


== Se også ==
Liste over fjell i Dronning Maud Land


== Referanser ==


== Eksterne lenker ==
Poulssonhamaren Stadnamn i norske polarområde, Norsk polarinstitutt
Signe Hofgaard

Signe Hofgaard (født 2. april 1901 i Fredrikshald, død 9. januar 1998 i Oslo) var en norsk danser, koreograf og pedagog. Hun ble utdannet hos Jaques-Dalcroze, Kurt Jooss og Inga Jacobi. Hofgaard debuterte med egne komposisjoner i Oslo i 1925. Hun hadde koreografiske oppgaver på teatrene, blant annet Pär Lagerkvists Bödeln på Nationaltheatret i 1935. Hofgaard danset Sagnfortelleren i Gerd Kjølaas' Mot Ballade i 1945. Hun var medlem av rådet for Den Norske Opera 1958–1963.
Signe Hofgaard var gift med billedkunstneren Vilhelm Tveteraas. De var svigerforeldrene til Jens Bjørneboe.


== Referanser ==


== Eksterne lenker ==
(no) Signe Hofgaard hos Sceneweb
Saalekreis

Saalekreis er en landkrets i den tyske delstaten Sachsen-Anhalt. Kretsen ble etablert i 2007 ved en sammenslåing av Saalkreis og Landkreis Merseburg-Querfurt. Merseburg er landkretsens største by.


== Geografi ==
Landkretsen består av 14 selvstendige kommuner og en forbundskommune.
Bad Dürrenberg
Bad Lauchstädt, Goethestadt
Braunsbedra
Kabelsketal
Landsberg
Leuna
Merseburg
Mücheln (Geiseltal)
Petersberg
Querfurt
Salzatal
Schkopau
Teuschenthal
Wettin-Löbejün
Forbundskommunen (Verbandsgemeinde) Weida-Land
Barnstädt
Farnstädt
Nemsdorf-Göhrendorf
Obhausen
Schraplau
SteigraSaalekreis omkranser den kretsfrie byen Halle (Saale).


== Referanser ==


== Eksterne lenker ==
Offisielt nettsted 
(en) Saalekreis – kategori av bilder, video eller lyd på Commons
Kolti

Kolti er en landsby i Bajura-distriktet i Seti nordvest i Nepal. Ved folketellingen i 1991 hadde landsbyen 4 530 innbyggere og 850 boliger.


== Referanser ==
Robinsons kartprojeksjon

Robinsons kartprojeksjon er en kartprojeksjon som viser hele Jorden. Den ble lagd for å vise hele verdensbildet på en gang, med så lite praktisk forvrengning som mulig.Robinsons kartprojeksjon ble designet av Arthur H. Robinson i 1963 som en respons til Rand McNally, som nå bruker kartet som et av sine kart. Robinson ga ut detaljene rundt projeksjonens konstruksjon i 1974. National Geographic Society (NGS) begynte å bruke projeksjonen for generelt bruk i 1988, og erstattet da Van der Grinten projection. I 1998 forlot NGS Robinsons projeksjon, som da ble erstattet av Winkel tripel projection, siden den forvrenger landmassene mindre ved polene.


== Egenskaper ==
Robinsons kartprojeksjon er ikke konform og viser ikke områder med lik størrelse, den sikter heller for å være et kompromisskart. Skaperen av kartprojeksjonen mente at dette ville få kartet til å se bedre ut som en helhet.Kartprojeksjonen forvrenger polområdene strekt, men blir forvrengingen blir raskt ganske moderat så snart som man beveger seg vekk fra polområdene.


== Referanser ==
Elisabeth Sand

Elisabeth Sand (født 13. oktober 1953) er en norsk skuespiller.
Hun debuterte i 1969 som Annika i Pippi Langstrømpe på Det norske teatret. Sand har vært ansatt der siden 1975. Hun er aktiv innenfor et bredt rollefag, har gjort seg bemerket i Shakespeare-roller som Cordelia i Kong Lear og Ofelia i Hamlet, videre Tabitha i Arne Garborgs Læraren, Olaug i Alf Prøysens Trost i taklampa, Magdalena i Federico García Lorcas Bernarda albas hus og tittelrollen i August Strindbergs Frøken Julie. Sand har også medvirket i filmene Blackout (1985), Herman (1990) og Telegrafisten (1993). I Fjernsynsteatrets dramadokumentar De hvite bussene spilte hun Wanda Heger.
Elisabeth Sand er datteren til skuespilleren Rolf Sand.


== Referanser ==


== Eksterne lenker ==
«Elisabeth Sand» i Store norske leksikon
(en) Elisabeth Sand på Internet Movie Database 
(no) Elisabeth Sand hos Nationaltheatret 
(da) Elisabeth Sand på Filmdatabasen 
(en) Elisabeth Sand hos The Movie Database
Terje Hartviksen

Terje Hartviksen (født 19. januar 1950 i Nes på Romerike) er en norsk skuespiller, regissør, teatersjef og dramatiker.
Han vokste opp i Nord-Norge, hovedsakelig i Narvik. Hartviksen er utdannet ved Statens Teaterskole i Oslo. Han har spilt nærmere hundre roller ved flere teaterinstitusjoner, i radio, på film og på TV, og har hatt regi på mer enn 50 teaterproduksjoner ved profesjonelle teatre i inn- og utland. Fra 1975 var han skuespiller ved Teatret Vårt i Molde, regionteatret i Møre og Romsdal. Hartviksen medvirket i en lang rekke av teaterets oppsetninger. Han var teatersjef for Teater Ibsen i Skien, regionteatret i Telemark og Vestfold, fra 1989 til 1994 og for Riksteatret fra 1994 til 1996. I 1997 var han sentral i etableringen av Teater Manu, tegnspråkteatret i Norge. Hartviksen var i flere år kunstnerisk rådgiver ved Palestinian National Theatre i Jerusalem.
I 1998 startet og ledet han etableringen av Brageteatret i Drammen, som etter fylkessammenslåingen i 2020 er regionteater for Viken fylke, og var teatrets første teatersjef fram til 2013. I perioden 2009-2013 var Brageteatret med Hartviksen som sjef,  "Leading organisation" for "Platform 11+", det største EU-finansierte kulturprosjektet under norsk ledelse. 
Hartviksen var leder for Norsk Teaterlederforum fra 1990 til 1997. Parallelt med teaterleder-jobbene har han fortsatt sitt virke som skuespiller. Han har også medvirket i flere filmer.


== Filmografi ==
1979: Kjærleikens ferjereiser
1998: Reisen til Cremona
2004: Bare Bea
2010: At bygge et minnesmerke over sig selv
2014: Taxfree
2016: Ellisif Wessel - Finnmarkens Jean d'Arc


== Referanser ==


== Eksterne lenker ==
(en) Terje Hartviksen på Internet Movie Database 
(no) Terje Hartviksen hos Sceneweb 
(no)  Terje Hartviksen i Store norske leksikon
(no)  Terje Hartviksen i Scenewebarkivet
Captain Phasma

Captain Phasma er en fiktiv stormtrooperkaptein i Star Wars-universet. Phasma er portrettert av Gwendoline Christie og dukket opp for første gang i filmen Star Wars: The Force Awakens. Christie bekreftet at Phasma kommer til å dukke opp i den først kommende Star Wars filmen etter The Force Awakens.


== Design ==
Karakterens armeringsdesign ble utviklet av kostyme designer Michael Kaplan, og var egentlig ment som et mulig design for Kylo Ren. Istedenfor inspirerte det J. J. Abrams til å lage en ny karakter. Navnet til karakteren er inspirert av skrekkfilmen Phantasm fra 1979. Phasma var egentlig ikke mente å være kvinne, men ble endret i løpet av ansettelsen av skuespillere. 3 uker før filmingen begynte ble det bestemt at karakteren skulle være kvinne. Skuespiller Gwendoline Christie ble først offisielt bekreftet som Captain Phasma den 4. mai 2015 i et Vanity Fair magasin.


== Karakter ==
Captain Phasma er kommandør og en ledende skikkelse innen First Order sammen med Kylo Ren og General Hux. Christie sammenlignet Phasma med Boba Fett i den sammenheng at begge karakterene "er ofte i bakgrunnen hvor handlingen skjer", men har fortsatt "stor innvirkning".


== Referanser ==


== Eksterne lenker ==
Captain Phasma
(en) Phasma på Wookieepedia: en Star Wars-wiki
Don Clary

Don Clary (født 29. juli 1957) er en amerikansk tidligere friidrettsutøver som spesialiserte seg i langdistanseløp. 
Han representerte landet sitt under Sommer-OL 1984 i Los Angeles, der han ble utslått i semifinalen på 5000 meter .


== Referanser ==


== Eksterne lenker ==
(en) Don Clary – Olympedia 
(en) Don Clary – Sports-Reference (OL-resultater – arkivert) 
(en) Don Clary – Alaska Sports Hall of Fame 
(en) Don Clary – World Athletics 
(en) Don Clary – Track and Field Statistics
Bob Verbeeck

Bob Verbeeck (født 5. august 1960) er en belgisk tidligere friidrettsutøver som spesialiserte seg i langdistanseløp. 
Han representerte landet sitt under Sommer-OL 1984 i Los Angeles, der han ble utslått i semifinalen på 5000 meter .


== Referanser ==


== Eksterne lenker ==
(en) Bob Verbeeck – Olympedia 
(en) Bob Verbeeck – Sports-Reference (OL-resultater – arkivert) 
(en) Bob Verbeeck – World Athletics 
(en) Bob Verbeeck – Track and Field Statistics
Gerardo Alcala

Gerardo Alcala (født 28. juni 1961) er en meksikansk tidligere friidrettsutøver som spesialiserte seg i langdistanseløp. 
Han representerte landet sitt under Sommer-OL 1984 i Los Angeles, der han ble utslått i semifinalen på 5000 meter. 


== Referanser ==


== Eksterne lenker ==
(en) Gerardo Alcala – Olympedia 
(en) Gerardo Alcala – Sports-Reference (OL-resultater – arkivert) 
(en) Gerardo Alcala – World Athletics 
(en) Gerardo Alcala – Track and Field Statistics
Abdelrazzak Bounor

Abdelrazzak Bounor (født 11. januar 1957) er en algerisk tidligere friidrettsutøver som spesialiserte seg i langdistanseløp. 
Han representerte landet sitt under Sommer-OL 1984 i Los Angeles, der han ble utslått i semifinalen på 5000 meter .


== Referanser ==


== Eksterne lenker ==
(en) Abdelrazzak Bounor – Olympics.com 
(en) Abdelrazzak Bounor – Olympic.org 
(en) Abdelrazzak Bounor – Olympedia 
(en) Abdelrazzak Bounor – Sports-Reference (OL-resultater – arkivert) 
(en) Abdelrazzak Bounor – World Athletics 
(en) Abdelrazzak Bounor – Track and Field Statistics